b'\n_START_ARTICLE_\nHomotetia\n_START_PARAGRAPH_\nMatematiikassa homotetia eli skaalaus tarkoittaa yhdenmuotoisuuskuvausta, miss\xc3\xa4 kukin kuvion piste saadaan, kun mitataan sen et\xc3\xa4isyys homotetia\xc2\xadkeskuksesta ja kerrotaan se homotetiassa annetulla vakiolla.  Kuvassa annettu avaruuden piste a kuvautuu pisteen a ja homotetiakeskuksen O kautta kulkevalle suoralle. Jos homotetiakerroin on positiivinen ja a:n kuva homotetiassa on a\xe2\x82\x81, pysyy a ja a\xe2\x82\x81 samalla puolella pisteen O. Jos homotetiakerroin on negatiivinen, sijaitsee O a:n ja a\xe2\x82\x81:n v\xc3\xa4liss\xc3\xa4. Mik\xc3\xa4li kerroin on itseisarvoltaan suurempi kuin yksi, on kyseess\xc3\xa4 suurennos.'